laion/Wikipedia-Exotic huggingface dataset:
იოსებ შარლემანი

იოსებ ადოლფის ძე შარლემანი (რუს. Шарлемань Иосиф (Осип) Адольфович, ფრანგ. Iosif Charlemagne) (დ. 6 აპრილი, 1880, პეტერბურგი — გ. 31 დეკემბერი, 1957, თბილისი) — რუსი კლასიკოსი მხატვარი, ფერმწერი, სცენოგრაფი, საქართველოს ხელოვნების დამსახურებული მოღვაწე, პროფესორი. მამამისი ადოლფ შარლემანი იყო ცნობილი მხატვარი. სწავლობდა პეტერბურგის სამხატვრო აკადემიაში რუბოსთან. თანამშრომლობდა ჟურნალებთან: „მირ ისკუსტვა“ ("Мир искусства"), „აპოლონი“ ("Аполлон"), „ლუკომორე“ ("Лукоморье"), „სატირიკონი“ ("Сатирикон"). შეასრულა ლევ ტოლსტოის „ომი და მშვიდობას“ ილუსტრაციები. მეტწილად მუშაობდა გრაფიკულ ტექნიკაში, სპექტაკლების მხატვრულ გაფორმებაზე, ასევე ასრულებდა შეკვეთებს ფაიფურის საიმპერატორო ქარხნისთვის. 1917 წლიდან საცხოვრებლად გადმოვიდა კავკასიაში, 1918 წლიდან თბილისში. იყო თბილისის სამხატვრო აკადემიის ერთ-ერთი დამაარსებელი, სადაც ჩამოაყალიბა და თავადვე ხელმძღვანელობდა გრაფიკის ფაკულტეტს (1922 წლიდან). 1941 წლიდან აკადემიის პროფესორია. ი. შარლემანმა საქართველოში 40 წელი დაჰყო და ამ ხნის მანძილზე შექმნა არაერთი ნამუშევარი: შესრულებული აქვს ქართველი მწერლების ნაწარმოებთა ილუსტრაციები, სპექტაკლების გაფორმება, გრაფიკა საქართველოს ბუნების და ცხოვრების თემებზე. არის ავტორი საქართველოს დემოკრატიული რესპუბლიკის სახელმწიფო გერბისა (ივანე ჯავახიშვილის კონსულტაციით), ასევე საქართველოს სსრ სახელმწიფო გერბისა, ე. ლანსერესთან ერთად. დაკრძალულია მწერალთა და საზოგადო მოღვაწეთა დიდუბის პანთეონში. მის გვერდით დასაფლავებულია მისი მეუღლე მარიამ გიორგის ასული მუსხელიშვილი (დ. 1883, თბილისი — გ. 1967, იქვე). ზ. ბაბუნაშვილი, თ. ნოზაძე, „მამულიშვილთა სავანე“, გვ. 366, თბ., 1994 იოსებ შარლემანი – Iosif Charlemagne. ინტერნეტ ჟურნალი „ბურუსი“ (2009-11-30). ციტირების თარიღი: 2011-01-09. Шарлемань Иосиф Адольфович. ენციკლოპედიური ლექსიკონი. Лермонтовская энциклопедия, Академик. ციტირების თარიღი: 2011-01-09. Шарлемань Иосиф Адольфович. Персоны. АртРу.инфо. დაარქივებულია ორიგინალიდან — 2016-09-16. ციტირების თარიღი: 2011-01-09.
Panda Bear

ნოა ბენჯამინ ლენოქსი (დ. 17 ივლისი, 1978 ბალტიმორში, მერილენდში), ცნობილი როგორც Panda Bear — ამერიკელი მუსიკოსი და Animal Collective-ის წევრი. Panda Bear (1998, Soccer Star) Young Prayer (2004, Paw Tracks) Person Pitch (2007, Paw Tracks) Tomboy (2011, Paw Tracks) Panda Bear Meets the Grim Reaper (2015, Domino) I'm Not/Comfy in Nautica (2005, UUAR) Bros (2006, Fat Cat Records) Carrots (2007, Paw Tracks) Take Pills (2007, Paw Tracks) Tomboy (2010, Paw Tracks) You Can Count on Me (2010, Domino) Last Night At The Jetty (2010, FatCat Records) Surfer's Hymn (2011, Kompakt) Boneless (Notwist-ის სიმღერის Boneless რემიქსი) "As Young As Yesterday" (Korallreven-ის ამავე სახელწოდების სიმღერის რემიქსი) (2011) Paradise, (2002) COcOnuts (2002) Berserker (2005) მთავარი სტატია: Animal Collective-ის დისკოგრაფია. Spirit They're Gone, Spirit They've Vanished (2000) - Animal Danse Manatee (2001) - Catsup Plate Hollinndagain (2002, 2006) - St. Ives, Paw Tracks Campfire Songs (2003) - Catsup Plate Here Comes the Indian (2003) - Paw Tracks Sung Tongs (2004) - FatCat Records Feels (2005) - FatCat Strawberry Jam (2007) - Domino Records - (აშშ #72) Merriweather Post Pavilion (2009) - Domino Records - (აშშ #13, ბრიტ. #26) ODDSAC (2010) - Plexifilm Panda Bear საიტზე MySpace ინტერვიუ Onhiat.us-ზე დაარქივებული 2008-10-11 საიტზე Wayback Machine. [1] ↑ 1.0 1.1 Happy Birthday Panda Bear - YouTube video ↑ https://pitchfork.com/features/cover-story/reader/panda-bear/ ↑ http://www.ascap.com/ace/search.cfm?requesttimeout=300&mode=results&searchstr=1678244&search_in=c&search_type=exact&search_det=t,s,w,p,b,v&results_pp=20&start=1[მკვდარი ბმული] ↑ ACE018 — Korallreven — As Young As Yesterday : Acéphale. Acephalerecords.com. დაარქივებულია ორიგინალიდან — 4 მარტი 2016. ციტირების თარიღი: 14 January 2015.
Deakin

ჯოშუა კალებ დიბი (ცნობილი მეტსახელით Deakin; დ 6 იანვარი, 1978) — ამერიკელი მუსიკოსი, Animal Collective-ის წევრი. სოლოალბომი Sleep Cycle (2016) დისკოგრაფია Animal Collective-თან მთავარი სტატია: Animal Collective-ის დისკოგრაფია. Campfire Songs (2003) - Catsup Plate Here Comes the Indian (2003) - Paw Tracks Feels (2005) - FatCat Strawberry Jam (2007) - Domino Records - (აშშ #72) ODDSAC (2010) - Plexifilm EP-ები Prospect Hummer (2005) - FatCat Records People (2006) - FatCat Records Water Curses (2008) - Domino Records საკონცერტო ალბომები Animal Crack Box (2009) - Catsup Plate სინგლები „Grass“ (2005) - FatCat Records „The Purple Bottle“ (2006) - White label „Peacebone“ (2007) - Domino Records „Fireworks“ (2007) - Domino Records Wastered (Black Dice-სთან ერთად) (2004) - Paw Tracks რემიქსები „Little Bird“ (Goldfrapp-ის სიმღერის რემიქსი) (2008, Mute Records) „Mirando“ (Ratatat-ის რემიქსი) (2009, XL Recordings) „Boundary Waters“ (Palms-ის რემიქსი) (2009, Rare Book Room Records) „Love Like A Sunset (Deakins Jam)“ (Phoenix-ის რემიქსი) (2009, V2 Records) „Welt Am Draht“ (Pantha du Prince-ის რემიქსი) (2010, Rough Trade Records) ↑ http://www.ascap.com/ace/search.cfm?requesttimeout=300&mode=results&searchstr=1699429&search_in=c&search_type=exact&search_det=t,s,w,p,b,v&results_pp=20&start=1[მკვდარი ბმული]
პუკარა-დე-ტილკარა

პუკარა-დე-ტილკარა — ინკებამდელი ციხესიმაგრე ანუ პუკარა არგენტინაში. მდებარეობს ქალაქ ტილკარის შემოგარენში, ხუხუის პროვინციაში. მისი აგებისას, ეს სტარტეგიული ადგილი სპეციალურად იქნა არჩეული კებრადა-დე-უმაუაკის ხეობის დასაცავად. 2000 წელს, პუკარა-დე-ტილკარა არგენტინის ეროვნულ მონუმენტად გამოცხადდა. იგი ერთადერთია კებრადა-დე-უმაუაკის ხეობის არქეოლოგიურ ძეგლებს შორის, რომელიც მნახველთათვის ღიაა. ადამიანის დასახლების კვალი ამ ტერიტორიაზე 10,000 წელზე მეტი ხნისაა. ციხესიმაგრე XII საუკუნეში აქ მოსახლე ომაგუაკას ხალხმა ააგო. ეს ხალხი ძირითადად სოფლის მეურნეობას, ქსოვას და კერამიკის წარმოებას მისდევდა. მათ დროს ციხესიმაგრე ადმინისტრაციული და სამხედრო ცენტრის ფუნქციებს ითავსებდა. გათხრების შედეგად, მის მიმდებარე ტერიტორიაზე აღმოჩენილია ცხოველთა ძვლები, რელიგიურ-სარიტუალო ადგილები და ადამიანთა სამარხები. ციხესიმაგრე 1908 წელს ბუენოს-აირესის უნივერსიტეტის პროფესორმა და მისმა სტუდენტმა აღმოაჩინეს. სამი წლის მუშაობის განმავლობაში მათ აქ 3,000 არტეფაქტი აღმოაჩინეს. ვიკისაწყობში არის გვერდი თემაზე: პუკარა-დე-ტილკარა ხუხუის პროვინციის ვებ-გვერდი: პუკარა-დე-ტილკარა დაარქივებული 2009-02-03 საიტზე Wayback Machine. (ესპანური) Deia.com: სტატია პუკარა-დე-ტილკარაზე დაარქივებული 2008-11-02 საიტზე Wayback Machine. (ესპანური) La Nación article 16 Aug 2002: La Quebrada de Humahuaca se fortalece en el Pucará de Tilcara დაარქივებული 16 July 2011[Date mismatch] საიტზე Wayback Machine.Category:Webarchive-ის თარგის შეტყობინებები (ესპანური) ↑ სახელწოდება „ომაგუაკა“ მომდინარეობს კეჩუას ენიდან და შესაძლოა ნიშნავდეს „ტყავით შემოსილ ხალხთა ადგილს“
არგენტინის პრეზიდენტი

არგენტინის პრეზიდენტი (ესპ. Presidente de la Nación Argentina) — არგენტინის სახელმწიფოს მეთაური. ქვეყნის კონსტიტუციის მიხედვით პრეზიდენტი ასევე არის ფედერალური მთავრობის მეთაური და შეიარაღებული ძალების მთავარსარდალი. პრეზიდენტის რეზიდენციაა კასა-როსადა ბუენოს-აირესში. ამჟამინდელი პრეზიდენტია ალბერტო ფერნანდესი, რომელიც სათავეში მოვიდა 2019 წლის 10 დეკემბერს. 2023 წლის 19 ნოემბერს არგენტინის საპრეზიდენტო არჩევნებში ლიბერტარიანელმა კანდიდატმა ხავიერ მილეიმ გაიმარჯვა. მილეი არგენტინის პრეზიდენტის თანამდებობას ოფიციალურად 10 დეკემბერს დაიკავებს. ისაბელ პერონი 1974–1976 4 თებერვალი, 1931 (1931-02-04) (93 წლის) ადოლფო როდრიგეს საა 2001 25 ივლისი, 1947 (1947-07-25) (77 წლის) ედუარდო დუალდე 2002–2003 5 ოქტომბერი, 1941 (1941-10-05) (82 წლის) კრისტინა ფერნანდესი 2007–2015 19 თებერვალი, 1953 (1953-02-19) (71 წლის) მაურისიო მაკრი 2015–2019 2 აგვისტო, 1959 (1959-08-02) (65 წლის) ალბერტო ფერნანდესი 2019–2023 2 აპრილი, 1959 (1959-04-02) (65 წლის) არგენტინის პრეზიდენტების სია არგენტინის პოლიტიკა არგენტინის ეროვნული კონგრესი არგენტინის კონსტიტუცია Mendelevich, Pablo (2010). El Final. Buenos Aires: Ediciones B. ISBN 978-987-627-166-0.  ვიკისაწყობში არის გვერდი თემაზე: არგენტინის პრეზიდენტი Official presidential website დაარქივებული 2010-11-13 საიტზე Wayback Machine. (ესპანური) Presidencia.gob.ar დაარქივებული 2013-09-18 საიტზე Wayback Machine. ElHistoriador.com.ar დაარქივებული 2014-02-13 საიტზე Wayback Machine. Apodos: la historia también tiene sentido del humor ↑ Iván Ruiz and Maia Jastreblansky. (February 11, 2016) El primer sueldo de Mauricio Macri como Presidente: $131.421 brutos Spanish. La Nación. დაარქივებულია ორიგინალიდან — ოქტომბერი 22, 2017. ციტირების თარიღი: February 11, 2016. ↑ https://www.casarosada.gob.ar/nuestro-pais/galeria-de-presidentes ↑ Dube, Ryan (27 October 2019). „Argentina’s President Mauricio Macri Concedes Election to Peronist Rival Alberto Fernández“. The Wall Street Journal. ციტირების თარიღი: 27 October 2019. ↑ არგენტინის საპრეზიდენტო არჩევნების მეორე ტურში ლიბერტარიანელმა ხავიერ მილეიმ გაიმარჯვა ↑ არგენტინის ახალი პრეზიდენტი ლიბერტარიანელი ხავიერ მილეი გახდა
ჭალა (მრავალმნიშვნელოვანი)

საკუთარი სახელი ჭალა შეიძლება აღნიშნავდეს: ჭალა — ხეობის ძირის ნაწილი; ჭალა — სოფელი გულრიფშის მუნიციპალიტეტში; ჭალა — სოფელი ლანჩხუთის მუნიციპალიტეტში; ჭალა — სოფელი ოზურგეთის მუნიციპალიტეტში; ჭალა — სოფელი ონის მუნიციპალიტეტში; ჭალა — სოფელი საჩხერის მუნიციპალიტეტში; ჭალა — სოფელი შუახევის მუნიციპალიტეტში.
კასა-როსადა

კასა-როსადა (ესპ. La Casa Rosada; ვარდისფერი სახლი) — არგენტინის პრეზიდენტის ოფიციალური რეზიდენცია. მდებარეობს ბუენოს-აირესის ცენტრში, პლასა-დე-მაიოს მოედნის აღმოსავლეთ ნაწილში. ეს არის პრეზიდენტის სამუშაო ადგილი, ხოლო საცხოვრებლად იყენებენ ქალაქის გარეუბანში მდებარე კვინტა-დე-ოლივოსის სახლს. ჯერ კიდევ 1594 წელს ამ ადგილზე მდებარეობდა ხუან-ბალთაზარ ავსტრიელის ფორტი. 1713 წელს მის ნაცვლად სან-მიგელის ციხესიმაგრე ააშენეს, რომელიც ესპანეთის კოლონიალური მთვარობის რეზიდენციად იქცა. 1825 წელს პრეზიდენტ ბერნარდინო რივადავიას ბრძანებით ციხესიმაგრე გააფორმეს ნეოკლასიკური სტილის შესაბამისად და 1857 წლამდე იქ მდებარეობდა ბუენოს-აირესის მთავრობის რეზიდენცია. 1857 წელს პრეზიდენტმა ხუან ხოსე დე ურკისამ გასცა ბრძანება მისი დანგრევისა და მის ადგილზე საბაჟოს შენობის აგების შესახებ. ახალი შენობა ააგეს იტალიურ სტილზე და გახდა ქალაქის ყველაზე დიდი ნაგებობა. ბარტოლომე მიტრესა და დომინგო სარმიენტოს პრეზიდენტობის დროს ჩაუტარეს რეკონსტრუქცია და დაამატეს შიდა ეზო – პატიო, ხოლო მუქი ყავისფერი კედლები შეღებეს ვარდისფრად, რაც უნდა გამხდარიყო ორი უმსხვილესი პოლიტიკური პარტიის უნიტარებისა და ფედერალისტების შერიგების სიმბოლო. ამჟამად სასახლის მთავარი ღირსშესანიშნაობაა მოქმედი ქვეყნის მეთაურის სამუშაო კაბინეტი, რომელიც პირველი პრეზიდენტის რივადავიას სახელობისაა. ასევე საინტერესოა ბიუსტების დარბაზი, სადაც წარმოდგენილია ლეგიტიმურად არჩეული ყველა პრეზიდენტის ბიუსტი. პრეზიდენტის ოფისი ბიუსტების დარბაზი შიდა ეზო არგენტინის ცნობილი ქალბატონების დარბაზი თეთრი დარბაზი ჩრდილოეთი დარბაზი სამხრეთი დარბაზი პრეზიდენტის ლიფტი Christ the King Chapel ვიკისაწყობში არის გვერდი თემაზე: კასა-როსადა სასახლის ოფიციალური საიტი
ზოდიაქო

ზოდიაქო, ზოდიაქოს წრე (ბერძ. zōdiakos <zōon — ცხოველი) — ეკლიპტიკის გასწვრივ განლაგებული 12 თანავარსკვლავედი (ვერძი, კურო, მარჩბივი, კირჩხიბი, ლომი, ქალწული, სასწორი, ღრიანკალი, მშვილდოსანი, თხის რქა, მერწყული, თევზები). ზოდიაქოს თანავარსკვლავედებზე გადის მზის ხილული წლიური გზა ვარსკვლავთა შორის და მზის სისტემის პლანეტების ხილული წლიური გზები. სახელწოდება იმით არის გაპირობებული, რომ ზოდიაქოს თანავარსკვლავთა უმრავლესობა ძველთაგანვე ცხოველების სახელს ატარებს. ზოდიაქოს თანავარსკვლავედები განცალკევებულ ჯგუფად გამოყვეს და მათთვის სპეციალური ნიშნები შემოიღეს ჯერ კიდევ ძვ. ბერძნებმა (ასტრონომიული ნიშნები). სათანადო თანავარსკვლავედის ნიშნები აქვს აგრეთვე მათში მდებარე ბუნიობისა და მზებუდობის წერტილებს (ვერძი და სასწორი, შესაბამისად, გაზაფხულისა და შემოდგომის ბუნიობისა, ხოლო კირჩხიბი და თხის რქა — ზაფხულისა და ზამთრის მზებუდობის წერტილებს). ეს აღნიშვნები დღემდეა შემორჩენილი, თუმცა პრეცესიის გამო აღნიშნული წერტილები ამჟამად სხვა თანავარსკვლავედებშია. ძველთაგანვე შემორჩენილია ჩრდილოეთ და სამხრეთ ტროპიკების სახელწოდებანიც: კირჩხიბის ტროპიკი და თხის რქის ტროპიკი. საქართველოს ტერიტორიიდან ზოდიაქოს ყველა თანავარსკვლავედი ჩანს. ქართული საბჭოთა ენციკლოპედია, ტ. 4, თბ., 1979. — გვ. 525.
ჭალოვანი

საკუთარი სახელი ჭალოვანი შეიძლება აღნიშნავდეს: ჭალოვანი — სოფელი საჩხერის მუნიციპალიტეტში ძველი სახელწოდება ჭიათურის მუნიციპალიტეტში შემავალი სოფლებისა: ზედა ჭალოვანი ქვედა ჭალოვანი
პლასა-დე-მაიო

პლასა-დე-მაიო (ესპ. Plaza de Mayo) – მთავარი მოედანი ბუენოს-აირესში, არგენტინა. მას უერთდება იპოლიტო ირიგოიენის, ბალკარსეს, რივადავიისა და ბოლივარის ქუჩები. სახელწოდება მიიღო 1810 წლის 25 მაისის რევოლუციის შემდეგ, რომლის მსვლელობა სწორედ ამ მოედანზე მიმდინარეობდა; მაისის რევოლუციის შედეგად დაიწყო არგენტინის დამოუკიდებლობისათვის ბრძოლის პროცესი. მოედნის აღმოსავლეთ ნაწილში მდებარეობს არგენტინის პრეზიდენტის რეზიდენცია კასა-როსადა. Grandmothers of the Plaza დაარქივებული 2006-02-07 საიტზე Wayback Machine. Tourism დაარქივებული 2008-08-21 საიტზე Wayback Machine. Buenos Aires Casa Rosada დაარქივებული 2010-11-13 საიტზე Wayback Machine.
ჭანდარი (მრავალმნიშვნელოვანი)

საკუთარი სახელი ჭანდარი შეიძლება აღნიშნავდეს: ჭანდარი — სოფელი გურჯაანის მუნიციპალიტეტში ჭანდარი — სოფელი ახალგორის მუნიციპალიტეტში
მიეშკო II ლამბერტი

მიეშკო II ლამბერტი (პოლ. Mieszko II Lambert; 990 — 10 მაისი, 1034 ) — პოლონეთის მეფე (1025 წ.), პიასტების დინასტიის წარმომადგენელი, ბოლესლავ I მამაცის და ემნილდას ლუჟიცის მთავრის დობრომირის ქალიშვილის ვაჟი. მიეშკო II პოლონეთის ტახტზე ავიდა პოლონეთში სოციალურ-პოლიტიკური კრიზისის გაღრმავების პერიოდში, რომელიც გამოწვეული იყო თავისი მამის ექსპანსიური პოლიტიკით. პოლონეთი იყო პოლიტიკურ იზოლაციაში, დაქანცული იყო განუწყვეტელი ომების გამო, ამ დროს ძლიერდებოდა საეკლესიო და სათავადო ოპოზიცია მეფის წინააღმდეგ, გამწვავდა სოციალური კონფლიქტები. მიეშკო II არ იყო ბოლესლავ I-ის უფროსი ვაჟი, მიუხედავად ამისა მისი კორონაცია გაიმართა 1025 წ. გნეზნოში წარიმართა რაიმე გართულების გარეშე, ხოლო მეფის ორი ძმა, ბეზპრიმი დაოტტონ, გაძევებული იქნა ქვეყნიდან და თავშესაფარი იპოვეს კიევის სამთავროში იაროსლავ ბრძენთან კიევში. მეფემ გადაწყვიტა გაეგრძელებინა მამის მიერ წარმოებული აქტიური საგარეო პოლიტიკა, რითაც გამოიწვია წმინდა რომის იმპერიის იმპერატორ კონრად II უკმაყოფილება. ის ცდილობდა გარეპოლიტიკური ბლოკადიდან თავის დაღწევას, რის გულისათვის მიეშკო II იძულებული იყო 1027 წ. უნგრეთისათვის დაეთმო სლოვაკეთის ტერიტორია, რამაც შესაძლებელი გახადა პოლონეთ-უნგრეთის კავშირის შექმნა წმინდა რომის იმპერიის წინააღმდეგ. ამავე დროს მეფემ სასტიკად ჩაახშო დასავლეთ პომორიეს მთავრის დიტრიხის ამბოხება და დააჩქარა პომერანიისა და კუიავიის გაქრისტიანების პროცესი. გერმანიის გარდაუვალი თავდასხმის თავიდან აცილების მიზნით, 1028 წ. მიეშკო II-მ დაარბია ჩეხეთი და საქსონია. საპასუხოდ შემდეგ წელს სილეზიაში შემოიჭრა იმპერატორი კონრად II. სიტუაცია გართულდა 1031 წ., როცა უნგრეთმა ხელი მოაწერა სამშვიდობო ხელშეკრულებას იმპერატორთან და პოლონეთი ისევ იზოლირებული აღმოჩნდა. ამ დროს პოლონეთის სამეფოს ტერიტორიაზე შემოიჭრა კიევის დიდი მთავრის იაროსლავ ბრძენის ჯარი, რომელიც მხარს უჭერდა ბეზპრიმის პრეტენზიებს პოლონეთის ტახტზე. იმის მცდელობით რომ რუსეთის ჯარის წინააღმდეგ იმპერატორის დახმარებისათვის მიეშკო II-მ უარი განაცხადა ლუჟიციზე და მორავიაზე, რომელიც ბოლესლავ I-ის მიერ იყო შემოერთებული. მიუხედავად ამისა იმპერატორმა დახმარება არ გამოაგზავნა და მეფე იძულებული შეიქმნა ჩეხეთში გაქცეულიყო. ბეზპრიმმა რუსული და გერმანული ჯარების მხარდაჭერით პოლონეთის ტახტი დაიპყრო და იმპერატორის სუზერენიტეტი აღიარა. 1032 წ. მიეშკო II ჩეხი ჯარების მხარდაჭერით შეძლო ჩამოეგდო ბეზპრიმი ტახტიდან და აღედგინა თავისი ხელისუფლება პოლონეთში. 1033 წ. მერზებურგის იმპერიის მთავრების შეკრებაზე მიეშკო II იძულებული იყო დაედასტურებინა პოლონეთის უარი ლუჟიცეზე და მორავიაზე, ასევე იძულებული იყო უარი ეთქვა მეფის ტიტულზე. 1034 წ. 10 მაისს მიეშკო II მოკლულ იქნა, სავარაუდოდ პოლონელ ფეოდალთა შეთქმულების მიერ. მისმა სიკვდილმა გამოიწვია წარმართთა რეაქციის, ქაოსისა და არეულობის პერიოდი პოლონეთში. (1013 იანვარი) რიხეზა (რიკსა) (995/96 — 1063), ლოტარინგიის საჰერცოგოს პფალცგრაფის ქალიშვილი ეცცო რიხეზა (რიკსა) (22.09.1013 — 21.05.1075), ცოლად გაჰყვა უნგრეთის მეფეს ბელა I კაზიმირ I აღნდგენელი (25.07.1016 — 28.11.1058), პოლონეთის მთავარი (1038—1058) გერტრუდა (1025 — 1108), ცოლად გაჰყვა კიევის დიდ მთავარს იზიასლავ I იაროსლავის ძეს შეგიძლიათ იხილოთ მედიაფაილები თემაზე „მიეშკო II ლამბერტი“ ვიკისაწყობში.
ჭართალი

საკუთარი სახელი ჭართალი შეიძლება აღნიშნავდეს: ჭართალი — მთა არსიანის ქედზე ჭართალი — მთა ალევის ქედზე ჭართალი — ისტორიული მხარე აღმოსავლეთ საქართველოში ჭართალი — სოფელი დუშეთის მუნიციპალიტეტში
ფლავის ივანე ნათლისმცემლის ეკლესია

ფლავის ივანე ნათლისმცემლის ეკლესია — ეკლესია გორის მუნიციპალიტეტის სოფელ ფლავის სამხრეთით ერთი კილომეტრის მოშორებით. თარიღდება გვიანდელი ფეოდალური ხანით. ეკლესია დარბაზულია (11 X 6,5 მ), ნაგებია რიყის ქვითა და აგურით, კუთხეები ამოყვანილია მოწითალო ფერის ნატეხი ქვის კვადრებით. შენობის ნახევარწრიულ აფსიდში სარკმელია, მის ორივე მხარეს - თითო ღრმა ნიში. თითო სარკმელი სამხრეთისა და დასავლეთის კედლებშია. გრძივი კედლების თითო პილასტრზე გადადის საბჯენი თაღი, რომელსაც ეყრდნობა ცილინდრული კამარა. კედლებზე დეკორად თაღებია. აღმოსავლეთ. ფასადზე, სახურავის ქვევით, კედელში ჩასმულ მოწითალო კლდის ქვაზე გამოსახულია რელიეფური ჯვარი. ეკლესიას სამხრეთით მინაშენი (სიგრძე 1,8 მ) აქვს, რომლის ექვსი სვეტი შენობის სამხრეთ კედელზეა მიდგმული. სვეტებზე გადადის თაღები. კამარა ცილინდრულია. მინაშენის სამხრეთით გეგმით ოთხკუთხა კარიბჭეა. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ფხვენისის ნათლისმცემლის ეკლესია

ფხვენისის ნათლისმცემლის ეკლესია — ეკლესია გორის მუნიციპალიტეტის სოფელ ფხვენისის ცენტრში. თარიღდება გვიანდელი ფეოდალური ხანით. ეკლესია დარბაზულია (8,9 X 5,4 მ), ნაგებია რიყის და ნატეხი ქვით. კუთხეები კარი და სარკმლები ამოყვანილია შირიმისა და ტუფის ქვით. არქიტრავით გადახურული კარი სამხრეთითაა, თაღოვანი სარკმლები — აღმოსავლეთით, დასავლეთითა და სამხრეთით. ნახევარწრიული აფსიდის სარკმლის ორივე მხარეს თითო სწორკუთხა ნიშია. დარბაზის გრძივ კედლებზე თითო ორსაფეხურიანი პილასტრია, რომლებსაც ეყრდნობა კამაროვანი გადახურვის საბჯენი თაღი. ჩრდილოეთ ფასადზე, სარკმლის ზემოთ, მაღალი ჯვარია გამოსახული, დასავლეთ ფასადის სამხრეთ კუთხეში — ვარდული. შენობას შემოვლებული აქვს ტუფის ქვის ლავგარდანი. გადახურულია ღარიანი კრამიტით. ეკლესიის დასავლეთით, ქვიშაქვის ოთხ სვეტზე დგას კვადრატული აგურით ნაგები სამრეკლო. ეკლესიის ჩრდილოეთ კედლის მთელ სიგრძეზე მიშენებულია სწორკუთხა სათავსი, რომელსაც აღმოსავლეთით ნახევარწრიული აფსიდი აქვს. ეკლესია სათავსს ჩრდილოეთ კედლის აღმოსავლეთ ნაწილში გაჭრილი კარით უკავშირდება. კარს არქიტრავული გადახურვა აქვს. ეკლესიის სამხრეთ კედელზეც ასეთივე სათავსია მიდგმული, რომლის სამხრეთ კედლის დასავლეთ ნაწილში გაჭრილია კარი. ვიკისაწყობში არის გვერდი თემაზე: ფხვენისის ნათლისმცემლის ეკლესია საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ფხვენისის ღვთისმშობლის ეკლესია

ფხვენისის ღვთისმშობლის ეკლესია — ეკლესია გორის მუნიციპალიტეტის სოფელ ფხვენისის აღმოსავლეთით, დაახლოებით ნახევარი კილომეტრის მოშორებით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (8,1 X 5,3 მ), ნაგებია რიყის ქვით. კუთხეებში გამოყენებულია მოწითალო ფერის ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია, სამხრეთ კედელში — ორი. გრძივ კედლებზე პილასტრებია, რომლებსაც ეყრდნობა ცილინდრული კამარის საბჯენი თაღი. სამხრეთ ფასადზე, კარის თავზე ჩასმულ მოწითალო ქვაზე ამოკვეთილია განედლებული ჯვარი. ასეთივე ჯვარია აღმოსავლეთ ფასადის სარკმლის თავზეც. აღმოსავლეთ სარკმელი ფასადის მხრიდან ორნამენტირებულია. დასავლეთ სარკმლის თავზე ჩასმულ მოწითალო ქვაზე X საუკუნის ასომთავრული წარწერაა „ქრისტე, ადიდე ბეშქენ სტეფანოზის ძე“. სახურავი ორფერდაა. გადახურულია ღარიანი კრამიტით. სახურავზე დასავლეთით, დგას ეკლესიის ქვის მოდელი, ხოლო აღმოსავლეთით ქვისგან გამოთლილი ცხვრის თავი. ვიკისაწყობში არის გვერდი თემაზე: ფხვენისის ღვთისმშობლის ეკლესია ეკლესიის ხედი ჩრდილო-აღმოსავლეთიდან ასომთავრული წარწერა სამხრეთ ფასადის სარკმლის თავზე ორნამენტირებული სარკმელი აღმოსავლეთ ფასადზე ორნამენტირებული სარკმელი სამხრეთ ფასადზე საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. ↑ ბიბლიოვიკი - ფხვენისის ღვთისმშობლის ეკლესია
ფხვენისის წმინდა გიორგის ეკლესია

ფხვენისის წმინდა გიორგის ეკლესია – არქიტექტურული ძეგლი გორის მუნიციპალიტეტის სოფელ ფხვენისის ცენტრში. სამხრეთ ფასადის მხედრული წარწერის თანახმად ეკლესიის მშენებლობა დასრულებულა 1835 წლის 15 მაისს. ეკლესია დარბაზულია (9 X 5 მ), ნაგებია რიყის ქვით, კუთხეებში გამოყენებულია ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია. თითო სარკმელი სამხრეთ და დასავლეთ კედლებშია. ეკლესია გადახურულია ცილინდრული კამარით. სახურავს დასავლეთ ნაწილში ადგას ოთხსვეტიანი სამრეკლო. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. ვიკისაწყობში არის გვერდი თემაზე: ფხვენისის წმინდა გიორგის ეკლესია
ქვემო ნიქოზის კვირაცხოვლის ეკლესია

ქვემო ნიქოზის კვირაცხოვლის ეკლესია — ეკლესია გორის მუნიციპალიტეტის სოფელ ქვემო ნიქოზის ჩრდილო-აღმოსავლეთით, ზემო უბანში. თარიღდება გვიანდელი ფეოდალური ხანით. ეკლესია დარბაზულია (8 X 5,5 მ), ნაგებია რიყის და ტუფის ქვით. შენობა ძლიერ დაზიანებულია: ჩანგრეულია კამაროვანი გადახურვა, დანგრეულია სამხრეთ და დასავლეთ კედლების ზედა ნაწილი, დარღვეულია იატაკის დონე. ზოგან შემორჩენილია შირიმის ქვის თაროსებრი ლავგარდანი. არქიტრავით გადახურული შესასვლელი სამხრეთითაა, თაღოვანი სარკმლები — აღმოსავლეთით, დასავლეთითა და სამხრეთით. ნახევარწრიული აფსიდის სარკმლის ორივე მხარეს თითო ოთხკუთხა ნიშია. გრძივი კედლები დანაწევრებულია ქვით ნაწყობი პილასტრებით. აღმოსავლეთ ფასადზე, სარკმლის თავზე, დიდ ტუფის ქვაზე სამმაგი რელიეფური წრეები, მათ ზემოთ კი ჯვარია გამოსახული. ვიკისაწყობში არის გვერდი თემაზე: ქვემო ნიქოზის კვირაცხოვლის ეკლესია საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ქვემო ნიქოზის წმინდა გიორგის ეკლესია

ქვემო ნიქოზის წმინდა გიორგის ეკლესია — ეკლესია გორის მუნიციპალიტეტის სოფელ ქვემო ნიქოზის განაპირას, სამხრეთ-აღმოსავლეთით. თარიღდება გვიანდელი ფეოდალური ხანით. ეკლესია დარბაზულია (8,5 X 6 მ), ნაგებია რიყის და ტუფის ქვით. შენობა ძლიერ დაზიანებულია: ჩანგრეულია კამაროვანი გადახურვა, დანგრეულია ჩრდილოეთ და სამხრეთ კედლების ზედა ნაწილი, დარღვეულია იატაკის დონე. არქიტრავით გადახურული შესასვლელი სამხრეთითაა, თაღოვანი სარკმლები - აღმოსავლეთით, სამხრეთითა და დასავლეთით. ნახევარწრიული აფსიდის სარკმლის ორივე მხარეს თითო ოთხკუთხა ნიშია. დარბაზის გრძივი კედლები შირიმის ქვით ნაწყობი პილასტრებით დაახლოებით ორ ტოლ ნაწილადაა გაყოფილი. პილასტრებს ტუფის კაპიტელები აქვთ, იმპოსტებზე ვარდულებია ამოკვეთილი. აღმოსავლეთის ფასადზე, ტუფის ქვაზე, გამოსახულია რელიეფური მაღალი ჯვარი. მის ქვემოთ დაზიანებული ასომთავრული წარწერაა (არ იკითხება). ეკლესიას შემოვლებული აქვს შირიმის ქვით ნაწყობი თაროსებრი ლავგარდანი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
A.N.I.M.A.L.

A.N.I.M.A.L. (Acosados Nuestros Indios Murieron Al Luchar, ნიშნავს ჩვენი დევნილი ინდიელები დაიღუპნენ ომის დროს) იყო გრუვ მეტალ ჯგუფი არგენტინიდან. ჯგუფი დააარსა ვოკალისტმა და გიტარისტმა ანდრეს ხიმენესმა 1992 წელს სახელწოდებით Animal. თუმცა მალევე, კანონიერი მიზეზების გამო, ჯგუფს სახელი შეუცვალა და დაარქვა A.N.I.M.A.L. ჯგუფი უკრავდა გრუვ მეტალის ჟანრში, სანამ მოგვიანებით ნიუ მეტალის დაკვრა არ დაიწყეს. ტექსტების უმრავლესობა ეთმობოდა ეთნიკური უმცირესობებისა და ლათინური ამერიკის ადგილობრივი მოსახლეობის პრობლემებს, რაც სიმღერების სათაურებშიც აისახებოდა: Sólo Por Ser Indios („მხოლოდ ინდიელად ყოფნისთვის“), Guerra De Razas („რასათა ომი“), Poder Latino („ლათინური ძალაუფლება“) და Raza Castigada („დასჯილი რასა“). ჯგუფმა კომერციულ წარმატებას შუა და გვიან 1990-იანებში მიაღწია. ერთად ატარებდნენ ტურნეებს ლათინური ამერიკის მრავალ ქვეყანაში, აშშ-ში და ევროპაში. ჯგუფის პოპულარობამ მას შემდეგ იკლო, რაც დიდი ხნის ბასისტმა მარსელო კორვალანმა, ხოლო შემდგომ დრამერმა ანდრეს ვილანოვამ (რომელიც ჯგუფს შეუერთდა 1998 წელს 17 წლის ასაკში) დატოვა ჯგუფი 1999 წელს. ბევრმა ფანმა დაკარგა ინტერესი ამ ჯგუფის მიმართ. 2006 წელს გამოცხადდა, რომ ჯგუფი იღებდა შესვენებას განუსაზღვრელი დროით. ეს განპირებობული იყო ჯგუფიდან დრამერის მარტინ კარიზოს წასვლით და ჯგუფ D-mente-ს (სიტყვათა თამაში, რომლის მნიშვნელობაც შესაძლოა განვმარტოთ, როგორც demente (მთვარეული), devil mente (ეშმაკის გონება), ასევე débil mente (სუსტი გონება)) ჩამოყალიბებით ანდრეს ხიმენესის მიერ. კრისტიან ლაპოლა და მარტინ კარიზო არიან წევრები ჯგუფისა Power of Soul. ანდრეს ხიმენესი – ვოკალი, გიტარა (1992–2006) მარსელო „კორვატა“ კორვალანი – ბას გიტარა, ვოკალი (1992–1999) კრისტიან „ტიტი“ ლაპოლა – ბას გიტარა, ბეკ-ვოკალი (2000–2006) ერნან ოტელო – ბას გიტარა (????-????) ანიბალ ალო – დრამები (1992–1993) ხავიერ დორადო – დრამები (1993, 2001–2003) მარტინ კარიზო – დრამები, პროგრამირება (1994–1998, 2004–2006) ანდრეს ვილანოვა – დრამები (1998–1999) მარსელო კასტრო – დრამები (2000–2001) A.N.I.M.A.L. (1993) Fin De Un Mundo Enfermo (1994) El Nuevo Camino Del Hombre (1996) Poder Latino (1998) Usa Toda Tu Fuerza (1999) Animal 6 (2001) Combativo (2004) Vivo En Red House (Live at Red House) (2016) Una Razón Para Seguir (2018) A.N.I.M.A.L. AllMusic-ზე MySpace.com - A.N.I.M.A.L.